Народният представител от ГЕРБ Станислав Стоянов организира приемни в осем населени места в региона - Област Велико Търново
Народният представител от ГЕРБ Станислав Стоянов организира приемни в осем населени места в региона
Великотърновският народен представител от ГЕРБ Станислав Стоянов продължава приемните си за граждани в региона.
В понеделник – 29 юни, от 14:00 часа той ще се срещне с жителите на село Никюп, като ще посети и Археологическия резерват „Никополис ад Иструм”. Същия ден в 15:00 часа започва приемната му в село Ресен. 16:30 ще е началният час на разговорите му с жителите на село Водолей, а час по-късно – в 17,30 ще започне приемната на Стоянов в село Дичин.
На 30 юни – вторник, приемни на депутата ще има в село Самоводене от 10:00 часа и в село Хотница от 13:00 часа. В 14 започват срещите с хората от Русаля, 15:00 е началният час на разговорите му с жителите на село Момин сбор.
Десетки граждани вече имаха възможността да поставят въпроси пред народния представител по време на приемните му в градовете Дебелец и Килифарево, и селата Плаково, Велчево, Вонеща вода и Въглевци, които се проведоха преди дни.
Приемните на Станислав Стоянов ще се провеждат при строго спазване на всички противоепидемични мерки.
Записване може да бъде направено на телефон: 0882336314
ЕТИКЕТИ: ГЕРБ, Станислав Стоянов, народен представител, Велико Търново, приемни, график